AQSh ning The New York Times gazetasi xatosini tuzatishga majbur bo`ldi

AQSh ning The New York Times gazetasida nashr qilingan "Inqirozda haqiqiy etakchilar namoyon bo`lyapti" nomli maqolada Turkiyaning muvaffaqiyatlari inobatga olinmaganligi uchun, Turkiya Respublikasi Prezidenti huzuridagi matbuot va kommunikasiyalar boshqarmasi boshlig`iFaxrettin Altun ushbu nashrga xat yozib, gazetaning xatosini tuzatishga majbur qildi.
1-may kuni The New York Times da nashr qilingan "Inqirozda haqiqiy etakchilar namoyon bo`lyapti" nomli maqolada boshqa davlatlar va xususan Germaniyaning koronavirusga qarshi kurashish harakatlari maqtovlar bilan qalamga olingan. Ushbu maqolada, Turkiyaning koronavirüs pandemiyasiga qarshi kurashishdagi muvaffaqiyatlari esa inobatga olinmadi. Holbuki, Turkiyada Germaniyaga qaraganda o`lim darajasi bir necha baravarga past. Mamlakatda ayni vaqtda koronavirusdan vafot etish bo`yicha Evropada eng past ko`rsatkich qayd etilgan. 
Ana shundan muvaffaqiyatlarga erishayotganiga qaramay ushbu maqolada Turkiyaning ismi biron bir joyda qayd etilmaganligi, Turkiya Respublikasi Prezidenti huzuridagi matbuot va kommunikasiyalar boshqarması boshlig`i Faxrettin Altunni The New York Times ga xat yozmoqlikka undadi. Uning ta`kidlashicha, Turkiyaning koronavirusga qarshi kurashdagi yutuqlari e`tiborsiz qoldirilgan. Turkiya virusga qarshi kurash strategiyasini yaratish uchun etakchi tibbiyot mutaxassislari va epidemik kasallik professorlaridan iborat ilmiy qo`mita tuzgan. 
Shuningdek, Prezident Rajab Tayyib Erdog`an administrasiyasi, Turkiyaning koronavirusga qarshi chora-tadbirlarini dastlabki kunlardan boshlab, soha mutaxasislarining tavsiyasiga muvofiq boshqardi. Hozirda mamlakatda koronavirusdan sog`ayganlar soni 60 000 nafardan oshdi. Har hafta aholiga bepul tibbiy niqoblar tarqatilmoqda. Bundan tashqari, Turkiya 57 mamlakatga, jumladan, AQShga tibbiy ta`minot va nafas olish apparatlarini insonparvarlik yordami sifatida taqdim etgan.